CELEX: 62008TN0066
Language: hu
Date: 2008-02-05 00:00:00
Title: T-66/08. sz. ügy: 2008. február 5-én benyújtott kereset – British Sky Broadcasting Group kontra OHIM – Vortex (SKY)

9.5.2008   
            
            
               HU
            
            
               Az Európai Unió Hivatalos Lapja
            
            
               C 116/21
            
         2008. február 5-én benyújtott kereset – British Sky Broadcasting Group kontra OHIM – Vortex (SKY)
   (T-66/08. sz. ügy)
   (2008/C 116/39)
   A keresetlevél nyelve: angol
   Felek
   
      Felperes: British Sky Broadcasting Group plc (Isleworth, Egyesült Királyság) (képviselő: J. Barry, Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Vortex SA (Párizs, Franciaország)
   Kereseti kérelmek
   
               —
            
            
               mivel az első fellebbezési tanács megsértette a 40/94/EK tanácsi rendeletet és/vagy az annak alkalmazására vonatkozó jogi előírásokat, ezért az Elsőfokú Bíróság rendelkezzen úgy, hogy:
               
                           —
                        
                        
                           az első fellebbezési tanács határozatának a felszólalást elutasító rendelkező részének érintetlenül hagyásával helyezze hatályon kívül a megtámadott határozat azon részét (különösen annak 18. és 19. pontját), amely elutasítja a bejelentőnek a megállapodásra vonatkozó érveit;
                        
                     
                           —
                        
                        
                           változtassa meg a megtámadott határozatot úgy, hogy az tartalmazza azt, hogy a megállapodás kiterjed az abban meghatározott egyes lajstromozott védjegyeken kívüli védjegyekre is, valamint a jövőbeni védjegyekre is; tiltsa el a felszólalót attól, hogy felszólalást indítson vagy bármely más módon tiltakozzon – a francia bíróságok által megállapított módon – a SKYROCK és a SKYZIN védjegyek kivételével a SKY alkotóelemet tartalmazó védjegyek BSkyB által történő használatával szemben; állapítsa meg, hogy a megállapodás a BSkyB és a felszólaló közötti jogerős és kötőerővel rendelkező egyezségnek minősül a francia bíróságok (beleértve a legfelsőbb bíróságot is) által megállapítottak szerint;
                        
                     
                           —
                        
                        
                           változtassa meg, illetve vizsgálja felül a megtámadott határozatot atekintetben, hogy az vegye figyelembe és vizsgálja meg a BSkyB által a felszólalásra adott válaszként felhozott jogalapok mindegyikét;
                        
                     
                           —
                        
                        
                           az OHIM-ot kötelezze a BSkyB költségeinek viselésére.
                        
                     
         Jogalapok és fontosabb érvek
   
      A közösségi védjegy bejelentője: a felperes
   
      Az érintett közösségi védjegy: a „SKY” ábrás védjegy a 9., 16., 18., 25., 28., 35., 38., 41. és 42. osztályba tartozó áruk és szolgáltatások tekintetében – 3.166.378. sz. védjegybejelentési kérelem.
   
      A felszólalási eljárásban hivatkozott védjegy vagy megjelölés jogosultja: Vortex SA
   
      A hivatkozott védjegy vagy megjelölés: a „SKYROCK” közösségi és nemzeti szóvédjegyek a 9., 16., 18., 25., 28., 35., 38., 41. és 42. osztályba tartozó áruk és szolgáltatások tekintetében.
   
      A felszólalási osztály határozata: helyt adott a felszólalásnak a 9., 38. és 41. osztályba tartozó valamennyi áru és szolgáltatás tekintetében, valamint a 35. osztályba tartozó „reklámozás” tekintetében.
   
      A fellebbezési tanács határozata: hatályon kívül helyezte a felszólalási osztály határozatát, és a felszólalást teljes egészében elutasította.
   
      Jogalapok: a felperes – anélkül, hogy a megtámadott határozat rendelkező részét vitatná – azt állítja, hogy a fellebbezési tanács indokolása sérti a 40/94 tanácsi rendeletet, és az annak alkalmazására vonatkozó jogi előírásokat.